ରାହୁଲ ଗାନ୍ଧିଙ୍କ ଉପରେ ବର୍ଷିଲେ କେନ୍ଦ୍ରମନ୍ତ୍ରୀ ହର୍ଷବର୍ଦ୍ଧନ, କହିଲେ "ଅହଙ୍କାରର ନାହିଁ କୌଣସି ଭାକସିନ୍" - Prameya News7\nରାହୁଲ ଗାନ୍ଧିଙ୍କ ଉପରେ ବର୍ଷିଲେ କେନ୍ଦ୍ରମନ୍ତ୍ରୀ ହର୍ଷବର୍ଦ୍ଧନ, କହିଲେ "ଅହଙ୍କାରର ନାହିଁ କୌଣସି ଭାକସିନ୍"\n2/07/2021 at 12:34 PM\nନୂଆଦିଲ୍ଲୀ ୨/୭ : କଂଗ୍ରେସ ଯୁବରାଜ ରାହୁଲ ଗାନ୍ଧିଙ୍କ ଉପରେ ବର୍ଷିଛନ୍ତି କେନ୍ଦ୍ର ମନ୍ତ୍ରୀ ଡକ୍ଟର ହର୍ଷବର୍ଦ୍ଧନ । ଭକସିନ ଉପଲବ୍ଧା ନେଇ ରାହୁଲ ପଚାରିଥିବା ପ୍ରଶ୍ନ ନେଇ ତାଙ୍କୁ ସିଧାସଳଖ ଟାର୍ଗେଟ କରିଛନ୍ତି ହର୍ଷବର୍ଦ୍ଧନ । ରାହୁଲ ଗାନ୍ଧି ଶୁକ୍ରବାର ସକାଳେ ଟିକା ଉପଲବ୍ଧ ହେବା ନେଇ ପ୍ରଶ୍ନ ଉଠାଇଥିଲେ ଯେ ଜୁଲାଇ ଆସିଲାଣି, କିନ୍ତୁ ଟିକା ଆସିନାହିଁ । ତେବେ ରାହୁଲ ଗାନ୍ଧିଙ୍କ ଏହି ଟ୍ୱିଟକୁ ଜବାବ ଦେଇ ଡାକ୍ତର ହର୍ଷ ବର୍ଦ୍ଧନ କହିଛନ୍ତି ରାହୁଲ ଗାନ୍ଧୀଙ୍କ ଅସୁବିଧା କ'ଣ ? ଡକ୍ଟର ହର୍ଷ ବର୍ଦ୍ଧନ ଲେଖିଛନ୍ତି,\nଗତକାଲି ଜୁଲାଇ ମାସରେ ଟିକା ଉପଲବ୍ଧତା ବିଷୟରେ ମୁଁ ସମ୍ପୂର୍ଣ୍ଣ ସୂଚନା ଦେଇଥିଲି । ସବୁ ପରେ ରାହୁଲ ଗାନ୍ଧୀଙ୍କ ସମସ୍ୟା କ'ଣ? ସେ ପଢନ୍ତି ନାହିଁ କି? ନା ସେ ବୁଝିପାରୁନାହାଁନ୍ତି । କେବଳ ସେତିକି ନୁହେଁ, ରାହୁଲ ଗାନ୍ଧୀଙ୍କ ଉପରେ ଜବାବ ନେଇ ଡକ୍ଟର ହର୍ଷ ବର୍ଦ୍ଧନ କହିଛନ୍ତି ଯେ ଅହଂକାର ପାଇଁ କୌଣସି ଟିକା ନାହିଁ । ହର୍ଷ ବର୍ଦ୍ଧନ ରାହୁଲ ଗାନ୍ଧିଙ୍କ ନେତୃତ୍ୱ ଦକ୍ଷତା ଉପରେ ମଧ୍ୟ ପ୍ରଶ୍ନ କରିଛନ୍ତି ।\nକଂଗ୍ରେସ ଏଣିକି ନିଜର ନେତୃତ୍ୱରେ ଏକ ବଡ଼ ପରିବର୍ତ୍ତନ ବିଷୟରେ ଚିନ୍ତା କରିବା ଉଚିତ ବୋଲି ସେ କହିଛନ୍ତି । ଏହାପୂର୍ବରୁ ଗୁରୁବାର ଦିନ ଡକ୍ଟର ହର୍ଷବର୍ଦ୍ଧନ ଟୀକାକରଣ ନୀତି ସମ୍ବନ୍ଧୀୟ ପ୍ରଶ୍ନର ଉତ୍ତର ଦେଇଥିଲେ । ସ୍ୱାସ୍ଥ୍ୟମନ୍ତ୍ରୀ ଲେଖିଛନ୍ତି, 'ମୁଁ ବିଶ୍ୱର ସର୍ବବୃହତ ଟିକାକରଣ ଅଭିଯାନ ସଂପର୍କରେ ଅନେକ ନେତାଙ୍କ ଦାୟିତ୍ୱହୀନ ବକ୍ତବ୍ୟ ଦେଖିଛି । ମୁଁ ଅଳ୍ପ କିଛି ତଥ୍ୟ ରଖୁଛି, ଯାହାଫଳରେ ଲୋକମାନେ ଏହି ନେତାଙ୍କ ଭାବନା ବିଷୟରେ ଜାଣିପାରିବେ ।\nଜୁନ୍ ମାସରେ, କେନ୍ଦ୍ର ସରକାର ୭୫ ପ୍ରତିଶତ ମାଗଣା ଟୀକାକରଣର ଦାୟିତ୍ୱ ଗ୍ରହଣ କରିବା ପରଠାରୁ ସରକାର ୧୧.୫୦ କୋଟି ଡୋଜ ଯୋଗାଇ ଦେଇଛନ୍ତି । ଆପଣଙ୍କୁ କହିରଖୁଛୁ ଯେ ରାହୁଲ ଗାନ୍ଧି ସରକାରଙ୍କ ଟୀକାକରଣ ନୀତିକୁ ଅନେକ ସମୟରେ ସମାଲୋଚନା କରୁଛନ୍ତି । ନିକଟରେ କରୋନା ଟିକା ଅଭାବକୁ ଦୂର କରିବା ପାଇଁ ରାହୁଲ ଗାନ୍ଧି ପ୍ରଧାନମନ୍ତ୍ରୀ ମୋଦିଙ୍କୁ ନିବେଦନ କରିଛନ୍ତି । ଏହାର ଜବାବରେ ମଧ୍ୟପ୍ରଦେଶର ସିଏମ୍ ଶିବରାଜ ସିଂ ଚୌହାନ କହିଛନ୍ତି ଯେ ରାହୁଲ ଗାନ୍ଧି ମିଥ୍ୟା ଏବଂ ଦ୍ୱନ୍ଦ୍ୱ ବିସ୍ତାର କରୁଛନ୍ତି ।
